_:ne3739324a246407e9a55da6ad072d4dexb0
<http://schema.org/articleBody>
"विवाह पंचमी या राम सीता विवाह 2020 उत्सव एवम कथा ( Ram Vivah or Vivah Panchami Festival Katha date In Hindi)\r\nविवाह पंचमी एक उत्सव के तौर पर मनाया जाता है, यह दिन बहुत खास है क्यूंकि इस दिन भगवान राम और सीता का विवाह हुआ था. इस उत्सव को सबसे अधिक नेपाल में मनाया जाता है, क्यूंकि सीता मैया राजा जनक की पुत्री थी, जो कि मिथिला नरेश थे और मिथिला नेपाल का हिस्सा हैं. यह उत्सव एक परम्परानुसार मनाया जाता हैं.\r\n\r\n\r\n \r\nविवाह पंचमी 2020 कब मनाई जाती हैं ? (Vivah Panchami Date)\r\n\r\n\r\nपौराणिक युग का सबसे अनूठा स्वयंबर मार्गशीर्ष माह की शुक्ल पंचमी के दिन हुआ था. यह बहुत बड़ा स्वयंबर हैं जिसका वर्णन पुराणों में मिलता हैं. विवाह पंचमी इस वर्ष 2020 में 19 Dec को मनाया जायेगा.\r\n\r\nविवाह पंचमी त्यौहार की कथा (Vivah Panchami Festival Katha in hindi)\r\n\r\nराम एवम सीता भगवान विष्णु एवम लक्ष्मी माता के रूप थे, जिन्होंने पृथ्वी लोक पर राजा दशरथ के पुत्र एवम राजा जनक की पुत्री के रूप में जन्म लिया था. वैसे पुराणों के अनुसार माता सीता का जन्म धरती से हुआ था, जब राजा जनक हल जोत रहे थे, तब उन्हें एक नन्ही सी बच्ची मिली थी, जिसे उन्होंने सीता नाम दिया था, यही सीता मैया जनक पुत्री के नाम से जानी जाती हैं.\r\n\r\nमाता सीता ने एक बार मंदिर में रखे भगवान शिव के धनुष को उठा लिया था, जिसे भगवान परशुराम के अलावा किसी ने नहीं उठाया था, तब ही राजा जनक ने निर्णय लिया था, कि वे अपनी पुत्री के योग्य उसी मनुष्य को समझेंगे, जो भगवान विष्णु के इस धनुष को उठाये और उस पर प्रत्यंचा चढ़ाये.\r\n\r\nस्वयंबर का दिन तय किया गया चारों और संदेश भेज दिया गया कई बड़े बड़े महारथी इस स्वयम्बर का हिस्सा बने जिसमें महर्षि वशिष्ठ के साथ भगवान राम और लक्षमण भी दर्शक के रूप में शामिल थे. कई राजाओं ने प्रयास किया लेकिन कोई भी उस धनुष को हिला ना सका प्रत्यंचा चढ़ाना तो दूर की बात हैं. इस प्रदर्शन से दुखी होकर राजा जनक ने करुण शब्दों में कहा कि क्या कोई राजा मेरी पुत्री के योग्य नहीं हैं. उनकी इस मनोदशा को देख महर्षि वशिष्ठ ने भगवान राम से प्रतियोगिता में हिस्सा लेने कहा. गुरु की आज्ञा का पालन करते हुये भगवान राम ने शिव धनुष को उठाया और उस पर प्रत्यंचा चढ़ाने लगे, लेकिन वह धनुष टूट गया और इस प्रकार स्वयम्बर को जीत उन्होंने माता सीता से विवाह किया. माता  प्रसन्न मन से भगवान राम के गले में वरमाला डाली.\r\n\r\nइस विवाह से धरती,पाताल एवम स्वर्ग लोक में खुशियों की लहर दोड़ पड़ी. कहते हैं आसमान से फूलों की बौछार की गई.पूरा ब्रह्माण्ड गूंज उठा चारों तरफ शंख नाद होने लगा.\r\n\r\nइसी प्रकार आज भी विवाह पंचमी को सीता माता एवम भगवान राम के विवाह के रूप में हर्षो उल्लास से मनाया जाता हैं.\r\n\r\nकैसे मनाई जाती हैं विवाह पंचमी ? (How To Celebrate Vivah Panchami)\r\n\r\n\r\nअघन की इस पंचमी के दिन मर्यादा पुरुषोत्तम राम एवम सीता का विवाह हुआ था, इस उपलक्ष में सभी मंदिरों में उत्सव होते हैं. मनुष्य जाति को मानव जीवन का पाठ सिखाने के लिये ही भगवान राम ने धरती पर जन्म लिया था. पत्नी कर्तव्य का बखान सीता माता के जीवन से मिलता हैं. विवाह पंचमी के दिन कई तरह से इस कथा को सुना एवम पढ़ा जाता हैं. नाटिका रची जाती हैं.\r\n\r\nविवाह पंचमी उत्सव खासतौर पर नेपाल एवम भारत के अयोध्या में मनाया जाता हैं. पुरे रीती रिवाज के साथ आज भी लोग इस उत्सव का आनंद लेते हैं.\r\n\r\nअन्य पढ़े :\r\n\r\n \tधनुर्मास कथा महत्व\r\n \tगीता जयंती महत्व\r\n \tअन्नपूर्णा जयंती कथा महत्व\r\n \tमंडला पूजा कथा एवम महत्व\r\n"
<https://www.deepawali.co.in/vivaha-panchami-hindi.html>